dekonstruktivisme
Store norske leksikon,Kunst og estetikk,Arkitektur og landskap,Arkitekturhistorie,Modernisme i arkitekturhistorien
Dekonstruktivisme er en retning i nyere arkitektur som arbeider med å oppløse helhetlige bygningsstrukturer til mindre bestanddeler, som så gjenoppbygges i nye sammenstillinger og danner nye strukturer. Retningen er særlig inspirert av den franske filosofen Jacques Derrida.
En av dekonstruktivismens forkjempere, Peter Eisenman, benytter konsekvent begrepet dekomposisjon for å understreke at hans ærend snarere er av analytisk og intellektuell art, enn det er et forsøk på å skape en ny konstruksjonsteknikk. Mens Eisenmann hovedsakelig har arbeidet med mindre prosjekter, har den franske arkitekten Bernard Tschumi arbeidet i større skala, som i Villetteparken i Paris, hvor et sett av overlappende koordinatsystemer angir et fysisk rammeverk for parkgjestenes handlinger.Av dekonstruktivistiske prosjekter i Norge kan arkitektene Løkken og Nashs vinnerutkast i konkurransen om nasjonalt kulturanlegg ved Eidsvollsbygningen (1991) nevnes. Les mer i Store norske leksikon arkitektur Jacques Derrida